ଭୁବନେଶ୍ୱର,ଡିସେମ୍ବର ୮(ଲୋକାଲ ୱାୟାର): ବୁଧବାରଠାରୁ ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ଆରମ୍ଭ ହେବାକୁ ଯାଉଛି ଇକୋ ରିଟ୍ରିଟ୍ ।
ଡିସେମ୍ବର ୮ରୁ ଫେବ୍ରୁଆରୀ ୨୮ ଯାଏଁ ଚାଲିବାକୁ ଥିବା ଏହି କାର୍ଯ୍ୟକ୍ରମ ଭାରତ ବନ୍ଦ ଯୋଗୁଁ ଗୋଟିଏ ଦିନ ପଛକୁ ଘୁଞ୍ଚିଯାଇଥିଲା ।
ଆସନ୍ତାକାଲି ମୁଖ୍ୟମନ୍ତ୍ରୀଙ୍କ ଦ୍ୱାରା ଏହା ଭର୍ଚ୍ଚୁଆଲି ଉଦଘାଟିତ ହେବ ।
ଉଦଘାଟନୀ ଦିନ ଆସୁଥିବା ପର୍ଯ୍ୟଟଙ୍କ ପାଇଁ ଏକ ସରପ୍ରାଇଜ୍ ପାର୍ଟିର ଆୟୋଜନ କରୁଛି ଆୟୋଜକ ସଂସ୍ଥା । କରୋନା କଟକଣା ସତ୍ବେ ଓ ସମସ୍ତ ନିୟମକୁ ପାଳନ କରି ଏହି ପାର୍ଟି କରାଯିବ ।
ତାଛଡ଼ା ଯଦି କେହି ପର୍ଯ୍ୟଟକ ଯଦି ଚାହାଁନ୍ତି ତେବେ ଉଦଘାଟନୀ ଉତ୍ସବରେ ନିଜର ଜନ୍ମଦିନ, ବିବାହ ବାର୍ଷିକୀ ଆଦି ମଧ୍ୟ କଷ୍ଟମାଇଜଡ ଢଙ୍ଗରେ କରିପାରିବେ ବୋଲି ଆୟୋଜକ କମିଟି କହିଛନ୍ତି ।
ଅପରପକ୍ଷେ ଚଳିତ ବର୍ଷ ପ୍ରଥମ କରି ରାଜ୍ୟର ୫ଟି ଜାଗାରେ ଇକୋ ରିଟ୍ରିଟ୍ କାର୍ଯ୍ୟକ୍ରମ ଆୟୋଜିତ ହେଉଛି ।
ଲାଲୁଜୀ ଆଣ୍ଡ ସନ୍ସ ଦ୍ୱାରା କୋଣାର୍କ, ସାତପଡା, ହୀରାକୁଦ, ଦାରିଙ୍ଗବାଡ଼ିରେ ଇକୋ ରିଟ୍ରିଟ୍ କାର୍ଯ୍ୟକ୍ରମ ଆୟୋଜିତ ହେଉଥିବା ବେଳେ ଅନ୍ୟ ଏକ ସଂସ୍ଥା ଦ୍ୱାରା ଭିତରକନିକାରେ ଏହା କରାଯାଉଛି ।
ବର୍ତ୍ତମାନ ଯାଏଁ ଇକୋ ରିଟ୍ରିଟରେ ୬୦୦ରୁ ଅଧିକ ବୁକିଂ ସରିଲାଣି । କେବଳ କୋଣାର୍କରେ ୪୦୦ ଟେଣ୍ଟ ବୁକିଂ ହୋଇଥିବା ବେଳେ , ହୀରାକୁଦରେ ୨୫, ସାତପଡ଼ାରେ ୭୦ ଓ ଦାରିଙ୍ଗବାଡ଼ିରେ ୭୦ଟି ଓ ଭିତରକନିକାରେ ୮୫ଟି ବୁକିଂ ସରିଛି । ଆଗକୁ ଆହୁରି ବୁକିଂ ହେବ ବୋଲି ଆୟୋଜକ କମିଟି ଆଶା ରଖିଛି ।
ଇତି ମଧ୍ୟରେ ରାଜ୍ୟ ସବୁ ଇକୋ ରିଟ୍ରିଟ୍ ଆୟୋଜନ ସ୍ଥାନରେ ପ୍ରସ୍ତୁତି ଶେଷ ପର୍ଯ୍ୟାୟରେ । ରିଟ୍ରିଟ୍ ସ୍ଥାନଗୁଡିକୁ ରଙ୍ଗୀନ ଆଲୋକମାଳା ସାଙ୍ଗକୁ ସଜାଯିବା ସହ ଇକୋ ଫ୍ରେଣ୍ଡଲି ପରିବେଶକୁ ଧ୍ୟାନରେ ରଖାଯାଇଛି ।
ପର୍ଯ୍ୟଟକମାନେ ଯେପରି ବିଳାସପୂର୍ଣ୍ଣ ସମୟ ଅତିବାହିତ କରିବେ ସେଥିପାଇଁ ଟେଣ୍ଟ ଗୁଡ଼ିକୁ ଅତ୍ୟାଧୁନିକ ଢାଞ୍ଚାରେ ସଜାଯାଇଛି । ପ୍ରତିିଟି କ୍ୟାମ୍ପ ବାହାରେ ବ୍ୟକ୍ତିଗତ ସମୟ ବିତାଇବାର ସୁବିଧା ବି ଉପଲବ୍ଧ କରାଯାଇଛି ।
କ୍ୟାମ୍ପିଂ, ବର୍ନଫାୟାର, ମୁକ୍ତାକାଶ ଚଳଚ୍ଚିତ୍ର ପ୍ରଦର୍ଶନୀ ସାଙ୍ଗକୁ ପ୍ରତିଟି ଇକୋ ରିଟ୍ରିଟରେ ପର୍ଯ୍ୟଟକଙ୍କ ପାଇଁ ସାଇଟ୍ ସିଂର ବ୍ୟବସ୍ଥା କରାଯାଉଛି ।
ଚଳିତ ବର୍ଷ କୋଣାର୍କ ବେଳାଭୂମିରେ ପ୍ରଥମ କରି ପର୍ଯ୍ୟଟକଙ୍କୁ ୱେଡିଂ ଓ ପାରାସେଲିଂର ଅନୁଭୂତି ମିଳିବାକୁ ଥିବା ବେଳେ ହୀରାକୁଦରେ ପାରାମୋଟରିଂ, ସାତପଡ଼ାରେ ୱାର୍କ ଫ୍ରମ ଡେଷ୍ଟିନେସନ୍, ଦାରିଙ୍ଗବାଡ଼ିରେ ଟ୍ରେକିଂ ସାଙ୍ଗକୁ ନାଇଟ୍ ଗେଜି, ଭିତରକନିକାରେ ଇକୋ ରିଟ୍ରିଟ୍ ଫ୍ଲୋଟିଂ ବାର ଆଣ୍ଡ ରେସ୍ତୋରାଁ ଓ ଯୋଗ ଭଳି ସୁବିଧା ଉପଲବ୍ଧ ହେବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
